20 
end Lækattens — og anderledes behaaret; i disse Henseender staar 
den paa et lidt lavere Trin end Bruden; ogsaa i Henseende til 
Halens Behaaring stemmer den mere overens med det sædvanlige 
hos Maarene end baade Bruden og Lækatten. Hos de fleste Maare 
er Halen helt over besat med lange udstaaende Haar; noget lig¬ 
nende er Tilfældet hos Boccamelen, der dog afviger ved, at 
Haarene paa Halens Underside tildels ere lagte ud til Siden, paa 
lignende Maade som hos Egern, i Stedet for at staa ud i alle Ret¬ 
ninger; Lækattens Hale har temmelig korte og tiltrykte Haar und¬ 
tagen i Spidsen, hvor Haarene danne en lang Dusk; Brudens Hale 
er forholdsvis korthaaret over det hele. 
I Hovedskallen stemmer Boccamelen noje med Lækatten og 
Bruden x ); kun er dens Muslingben, concha inferior, noget simplere 
bygget end Lækattens (Brudens kjendes ikke). Denne Forskjel 
betegner maaske Boccamelen som en sydligere Art; Forholdet er et 
lignende som mellem Ræven og Polarræven. Concha inferior virker 
mest som Redskab til at opvarme den indaandede Luft og har 
derfor størst Arbejde at udføre hos nordlige Dyr; hos dem bliver 
den rimeligvis stærkere næret af Blod, der strømmer til, naar dens 
Slimhinde paavirkes af den kolde Luft, og den voxer, ligesom det 
sker med Alderen, idet Slimhinden slaar Folder, ud i hvilke Benet 
forlænger sig. 
Af de 7 foreliggende græske Boccameler have de voxne Hanner 
omtrent samme Kroplængde som Hunner af Lækatten; de voxne 
Hunner ere paa Størrelse med en stor dansk voxen Han af Bruden; 
') Sundevall (1. c.) har angivet nogle Skjelnemærker mellem Hoved¬ 
skallerne af de tre Væsler; men de passe ikke paa de foreliggende 
Exemplarer. Blandt andet skulde der være Forskjel i Pandens Brede 
mellem og bagved Ojehulerne; dette Mærke maatte i hvert Fald 
bruges med meget stor Forsigtighed, fordi Forholdene forandres med 
Alderen; efterhaanden som Tindingmusklen voxer, udvider den sin 
Grube ved at presse Kindbuen udad og indsnevre Hjernekassen tæt bag 
Ojehulerne. Formen af Pandens forreste Del retter sig meget efter 
Udviklingen af sinus frontales. 
